ગામડેથી રજનીના પપ્પાના મિત્ર જીવણલાલ આવ્યા હતા. તેમની સાથે આ મોબાઈલ દાદાને મોકલવાનો હતો એટલે ખરીદીમાં થોડી ઉતાવળ કરી હતી. સાંજે જીવણકાકાને ફોન આપતાં રજનીએ કહ્યું; ‘લ્યો, આ મોબાઈલ દાદાને આપજો. એમને કહેજો કે રજનીને હવે પત્ર ન લખે, ફોન કરે. જો એ અમને પત્ર લખશે તો એને અમે વાંચશું નહિ અને વળતો પત્ર પણ લખીશું નહિ. ફોન કેવીરીતે કરવો એ એમને સમજાઈ જાય એવી ભાષામાં કાગળમાં લખી આપ્યું છે. છતાં કોઈ તકલીફ પડે તો ત્યાં મારો મિત્ર વિમલ છે એને જણાવજો. મેં એને ફોન કરી દીઢો છે. અને હા, દાદાને કહેજો કે આ મોબાઈલમાંથી સૌથી પહેલો ફોન મને કરે.’